Държавен вестник, бр. 44, 2019 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  44
3.3.3. В забрана за летателна длъжност като РП 
(щурман – УВД) със (без) изпълнение 
на задълженията по наземната служба 
(посочват се съответната графа, рубрика 
или точка от Медицинските стандар­
ти; уточняват се датата на контролния 
прег­лед, необходимите придружаващи до­
кументи, както и евентуални указания за 
лечебно-профилактичен режим и причината 
за забраната)
3.3.4. При предложение за годност с евентуални 
индивидуални ограничения се посочва 
какви са те, например: 
„без инструкторска дейност“, „като 
втори пилот“, „без фигурен пилотаж“, 
„да изпълни .... (брой) полети, след 
които да се яви на контролен преглед 
в ЦВМК с подробни характеристики“, 
„без денонощни дежурства“ и др. 
(посочва се по коя графа, рубрика или точка 
от Медицинските стандарти се дават съ­
ответните ограничения и психологичната 
причина за тях)
3.4.	
Предложенията „психологично него­
ден“ и „в забрана за летателна дейност 
(работа)“ се представят за обсъждане 
в ЦВМК, като при необходимост се 
извършва диагностично уточняване от 
експерт-психиатър.
V. Психологични тестове, схеми и протоколи 
за изследване и оценка на психологичното 
състояние
Използваните в методиката въпросници и 
тестове са съобразени с Наредба № 6 от 2003 г. 
за реда и местата за извършване на специализира­
ните медицински и психологически изследвания 
и на периодичните здравни прегледи и методите 
за тяхното провеждане на Министерството на 
здравеопазването (ДВ, бр. 35 от 2003 г.).
1. Психологични тестове за кандидати за 
летателна длъжност и военнослужещи/
резервисти на летателна длъжност:
а) Тестове за изследване на специфични опе­
ративни качества:
· Маршрути – специфичен тест на К. Злата­
рев за зрителна памет и наблюдателност.
· AMT – („Dr. Shuhfried“) – адаптивен 
матричен невербален тест за оценка на 
нивото на общата интелигентост, базиран 
на дедуктивното мислене, независимо от 
културални и социални фактори.
· A3DW – („Dr. Shuhfried“) – адаптивен тест 
за оценка на тридименсионалната прос­
транствена ориентация и въображение.
· PST – („Dr. Shuhfried“) – специфичен 
тест относно навигационни умения за 
детайлна ориентация в тридименсионално 
пространство в полет.
· Събиране на числа с превключване – за 
оперативна памет и аритметично мислене, 
устойчивост на вниманието, увереност.
· Компаси – пространствено въображение 
и ориентация по основните посоки на 
двудименсионалното пространство.
· Непрекъснато смятане в автотемп и в 
зададен темп – аритметично мислене, 
оперативна памет, устойчивост на вни­
манието, бдителност.
· MTA – („Dr. Shuhfried“) – ориентация в 
механиката и технологиите (с анимирани 
айтеми).
· Signal Detection – („Dr. Shuhfried“) – за 
преценка на способността за поддържане 
на дълготрайно селективно внимание за 
откриване на определени сигнали при 
операторска дейност.
· 2HAND – („Dr. Shuhfried“) – за визуално-
моторна двуръчна координация и темп на 
усвояване на двигателни навици.
· Субтестове на системата за психофизиоло­
гични изследвания „Плевен – 87“ – прос­
ти и сложни сензомоторни реакции в авто- 
и наложен темп, аритметични действия 
в авто- и наложен темп, зрителна памет 
и наблюдателност, реакция на движещ 
се обект – общо 15 програми.
· Тестова система „Вихрен – 1“ и „Вих­
рен – 2“ – с четири симултантни суб­
теста – определя оперативния капацитет 
за справяне при обременяване в ком­
плексна ситуация.
· Апарат на Пиорковски – за бърза двига­
телна мобилизация и реакция на прост 
сигнал с бърза динамика.
· Тремометрия – за преценка на фината 
коор­динация и емоционалната устой­
чивост.
· Лабиринти на Chapuis (по Мечков-
Bayer) – в четири варианта, за разпреде­
ляемост на вниманието.
· 5-те лабиринта (по Мечков) – за разпре­
деляемост на вниманието.
· Логически тест – за определяне на спо­
собностите за намиране на количествени 
взаимоотношения.
· Закономерности – невербален тест за спо­
собности за намиране на закономерности 
в наблюдаваните символи.
· Символно-цифров тест (по Мечков) – на 
превключваемост на вниманието.
· Плетеници на Платонов – за устойчивост 
на вниманието и наблюдателност.
б) Тестове за изследване на личностови фак­
тори и интелект:
· MMG – („Dr. Shuhfried“) – оценява моти­
вите на страх и надежда при персонална 
селекция и други неклинични ситуации.
· 4DPI – („Dr. Shuhfried“) – представя 
личностовата структура относно вгра­
димостта в социума.
· EPQ – екстраверсия, емоционална стабил­
ност, психотизъм, социална желателност.
· Giessen-Test – за индивидуална и групова 
диагностика.
· STAY–γ–1,2 (C. Spielbеrgеr) – самооценка 
на нивото на ситуативната и личностовата 
тревожност.
· 16PF (R. Cattell) – 16-факторен личностов 
въпросник.
· тест на Bus Durkey – за преценка на аг­
ресивността.
· тест на Taylor – за преценка на нивото 
на тревожност.